Embannet eo bet e brezhoneg evit ar wezh kentañ e 2007. Meur a wezh em boa lennet anezhañ e galleg pa oan bugel, ha soñj m eus e veze studiet alies er skolaj dar mare-se. Nebeutoch e vez lennet bremañ ha domaj eo kar nen deus ket koshaet tamm ebet : m eus aon e klasker reiñ dar vugale a-vremañ lennadurioù muioch optimist… gwelet em eus zoken en ul lech bennak eo bet lod al levr-mañ en ur roll a levrioù a choulenne  tud zo e vijent tennet eus estell al levraouegoù dren abeg ma lavarent traoù re sklaer dar vugale ! Cheu oa bet, met a-benn ar fin neo ket bet lakaet da dalvezout an doare kontrolliñ-se, gwell a se.  Setu perak eo mat tre kavout anezhañ e brezhoneg bremañ.  Taolet em eus muioch a evezh ouzh ar framm em lennadenn-diwezhañ-mañ : kontet vez ar fedoù hervez urzh an amzer ; ar fedoù pennañ nemetken, just an darvoudoù a denn ouzh darempredoù Frederig hag an dezreveller. bep tro vez resisaet ar  bloavezh e penn ar pennad : mat tre evit kavout e verkoù en Istor, merzout ne oa ket deuet ar gasoni ouzh ar Yuzevien en un taol e 1939 da skouer : neo ket anat evit ar vugale. Plijet on bet kalz gant ar fin, em boa soñj anezhi evel just met pas en he munudoù : dreist e kavan al liamm etre linennoù kentañ al levr o tigeriñ war Polycarpe ar chorrig-liorzh, hag al linennoù diwezhañ ma weler en deus kollet Frederig pep denelezh e spered al lojer a soursi ouzh yeched e gorrig plastr hag a ra fae war kelan ar  chrennard marvet abalamour dezhañ. Eeun eo met efedus spontus.  Heuliet em eus a-dost an tudennoù a eil renk ivez, pezh ne raen ket da 10 vloaz : laouen on bet o chellout niveriñ kalz anezho, an holl kazimant war-bouez daou (hag ar bugel dezreveller, e oberoù o vont diouzh tu an nazied pe ar yuzevien, hervez… hep dezhañ pouezañ ar pezh a dalv), ne gemerent ket perzh a galon vat e emdroadur ar politikerezh. Gwelet e vez tud boutin, a emezell er Parti evit kaout droedoù sokial, pe evit en em wareziñ  peogwir o deus traoù kozh da guzhat da skouer. Pouezus kenañ eo diskouez dar vugale pegen lies e oa, hag eo choazh, an Alamaned, tud da gentañ eveldomp ha neo ket enebourien evel ma reont diouto, tud o klask mirout o denelezh en ur wareziñ o familh.  Kalz a bri a zoujan da seurt oberennoù evit ar vugale : Frederig zo ul levr da lenn hag adlenn da neus forzh peseurt oad, a vez from ha kentel da dennañ dioutañ. E savboent neptu hag e skritur eeun ha sklaer a harz outañ da goshaat. Ur bennoberenn eo.